

REPUBLIKA HRVATSKA

MINISTARSTVO UNUTARNJIH POSLOVA

POLICIJSKA UPRAVA PRIMORSKO - GORANSKA

Komisija za provedbu oglasa za prijam u državnu službu na određeno vrijeme objavljenog dana 9. travnja 2021. na web-stranici Ministarstva pravosuđa i uprave, na web-stranici Policijske uprave primorsko – goranske i putem Hrvatskog zavoda za zapošljavanje, Područne službe Rijeka, za prijam u državnu službu na određeno vrijeme u Policijsku upravu primorsko - goransku objavljuje

**POZIV**

**NA TESTIRANJE I RAZGOVOR**

kandidatima/kinjama koji/e su podnijeli/e pravodobne i potpune prijave te ispunjavaju formalne uvjete iz oglasa za prijam u državnu službu na određeno vrijeme u Policijsku upravu primorsko - goransku, objavljenog dana 9. travnja 2021. na web-stranici Ministarstva pravosuđa i uprave, na web-stranici Policijske uprave primorsko – goranske i putem Hrvatskog zavoda za zapošljavanje, Područne službe Rijeka, za sljedeća radna mjesta:

1. Policijska postaja Crikvenica

**upravni referent – 1 izvršitelj, mjesto rada Crikvenica,** radi privremeno povećanog opsega posla, a u trajanju od najviše godinu dana

1. Policijska postaja Krk

 **upravni referent – 2 izvršitelja, mjesto rada Krk,** radi privremeno povećanog

 opsega posla, a u trajanju od najviše godinu dana

1. Sektor za imigraciju, državljanstvo i upravne poslove, Služba za upravne poslove, Odjel za prijavništvo i osobne isprave

**upravni referent za prijavništvo i osobne isprave – 4 izvršitelja, mjesto rada Rijeka,** radiprivremeno povećanog opsega posla, a u trajanju od najviše godinu dana

1. Sektor za imigraciju, državljanstvo i upravne poslove, Služba za državljanstvo i statusna pitanja stranaca

**upravni referent za državljanstvo i strance – 4 izvršitelja, mjesto rada Rijeka,** radi privremeno povećanog opsega posla, a u trajanju od najviše godinu dana

1. Sektor za imigraciju, državljanstvo i upravne poslove, Služba za državljanstvo i statusna pitanja stranaca

 **samostalni upravni referent za državljanstvo i strance – 1 izvršitelj, mjesto rada Rijeka,**

radi privremeno povećanog opsega posla, a u trajanju od najviše godinu dana

**Testiranje će se održati 10. svibnja 2021. godine u Policijskom domu u Rijeci, Trinajstićeva ulica 2, Rijeka, s početkom u 09.00 sati.**

**TESTIRANJE ĆE SE ODRŽATI SUKLADNO EPIDEMIOLOŠKIM MJERAMA**

**KANDIDATI NA TESTIRANJE MORAJU PRISTUPITI SA ZAŠTITNIM MASKAMA**

**NAPOMINJEMO DA KANDIDATI S POVIŠENOM TJELESNOM TEMPERATUROM, KANDIDATI KOJI SU U SAMOIZOLACIJI ILI KANDIDATI KOJI IMAJU MJERU COVID NEĆE BITI PUŠTENI U POLICIJSKI DOM U RIJECI**

**MOLIMO KANDIDATE DA NA TESTIRANJE DOĐU NAJMANJE 15 MINUTA PRIJE ZAKAZANOG TERMINA**

**Kandidati koji ispunjavaju uvjete bit će telefonski obaviješteni o točnom terminu testiranja.**

Pravni izvori za pripremu kandidata za testiranje objavljeni su na web-stranici Policijske uprave primorsko – goranske [primorsko-goranska-policija.gov.hr](http://primorsko-goranska-policija.gov.hr/) istovremeno s objavom oglasa.

Kandidati/kinje koji nisu podnijeli/e pravodobnu ili potpunu prijavu ili ne ispunjavaju formalne uvjete iz oglasa, ne smatraju se kandidatima/kinjama prijavljenim na oglas te će im biti dostavljena pisana obavijest u kojoj se navode razlozi zbog kojih se ne smatraju kandidatima/kinjama prijavljenim na oglas. Obavijest će biti dostavljena putem elektroničke pošte.

**PRAVILA TESTIRANJA**

1. Po dolasku na testiranje, od kandidata/kinja će biti zatraženo predočavanje odgovarajuće identifikacijske isprave radi utvrđivanja identiteta. Kandidati/kinje koji/e ne mogu dokazati identitet, osobe za koje je utvrđeno da ne ispunjavaju formalne uvjete propisane oglasom, kao i osobe za koje se utvrdi da nisu podnijele prijavu na oglas za radna mjesta za koje se obavlja testiranje, ne mogu pristupiti testiranju.

|  |
| --- |
| **NAPOMENA: Kandidati/kinje koji dođu u zgradu gdje se održava testiranje nakon vremena određenog za početak testiranja, neće moći pristupiti testiranju.** |

2. Po utvrđivanju identiteta i svojstva kandidata/kinja, isti će biti upućeni u dvoranu gdje će se održati testiranje. Testiranje se sastoji od provjere znanja, sposobnosti i vještina kandidata bitnih za obavljanje poslova radnih mjesta za koje je raspisan oglas.

3. Za provjeru znanja, sposobnosti i vještina, kandidatima/kinjama se dodjeljuje od 0 do 10 bodova. **Smatra se da su kandidati/kinje zadovoljili/e na testiranju ako su dobili/e najmanje 5 bodova.**

4. Za vrijeme testiranja **nije dopušteno**:

- koristiti se bilo kakvom literaturom odnosno bilješkama;

- koristiti mobitel ili druga komunikacijska sredstva;

- napuštati prostoriju u kojoj se provjera odvija bez odobrenja osobe koja provodi testiranje;

- razgovarati s ostalim kandidatima/kinjama niti na drugi način remetiti koncentraciju kandidata/kinja;

- ukoliko pojedini kandidat/kinja prekrši pravila bit će udaljen/a s provjere znanja, a njegov/njezin rezultat Komisija neće priznati niti ocijeniti.

|  |
| --- |
| **NAPOMENA: Za vrijeme boravka u prostorijama gdje se održava testiranje kandidati/kinje su dužni/e poštivati kućni red i postupati prema uputama Komisije za provedbu oglasa. U slučaju kršenja kućnog reda i nepridržavanja uputa službenih osoba, kandidati/kinje će biti upozoreni/e na primjeren način, a ako se i dalje nastave neprimjereno ponašati bit će udaljeni/e s testiranja, te će se smatrati da su odustali/e od daljnjeg postupka testiranja.** |

5. Na razgovor (intervju) pozvat će se kandidati/kinje koji su ostvarili ukupno najviše bodova na testiranju i to 10 kandidata za svako radno mjesto.

Svi kandidati koji dijele 10. mjesto nakon provedenog testiranja pozvat će se na intervju.

Ukoliko se za radno mjesto traži veći broj izvršitelja, broj kandidata za razgovor povećat će se za broj traženih izvršitelja (za radno mjesto za koje se traži 2 izvršitelja pozvat će se na razgovor 12 kandidata i sve koji dijele 12. mjesto, za radno mjesto za koje se traže 4 izvršitelja pozvat će se na razgovor 14 kandidata i sve koji dijele 14. mjesto).

Ako je na testiranju zadovoljilo manje od 10 kandidata, na razgovor će se pozvati svi kandidati koji su zadovoljili na testiranju.

Komisija kroz razgovor (intervju) s kandidatima/kinjama utvrđuje znanja, sposobnosti i vještine, profesionalne ciljeve i motivaciju kandidata, interese te rezultate ostvarene u njihovu dosadašnjem radu.

Rezultati razgovora (intervjua) boduju se na isti način kao i testiranje, tj. svakom pojedinom kandidatu/kinji se dodjeljuje određeni broj bodova od 0 do 10.

**Razgovor (intervju) s kandidatima/kinjama obavit će se 11. svibnja i 12. svibnja 2021. u Policijskom domu u Rijeci, Trinajstićeva 2, a o točnom terminu razgovora kandidati/kinje će biti obaviješteni telefonom.**

Komisija za provedbu oglasa